Qarshi tumanida 4 mln dollarga chiqindilarni qayta ishlovchi majmua ishga tushiriladi

O‘zbekiston Prezidenti Shavkat Mirziyoyev Qashqadaryo viloyatiga safari doirasida 25-fevral kuni Qarshi tumanida maishiy chiqindilarni qayta ishlash loyihasini ko‘zdan kechirdi. Bu haqda O‘zA xabar bermoqda.
Universal max service kompaniyasi tomonidan amalga oshirilayotgan loyihaning umumiy qiymati 4 million dollardan iborat.
Korxonada zamonaviy texnologiyalar asosida yiliga 180 ming tonna chiqindini yig‘ish, saralash va qayta ishlash yo‘lga qo‘yiladi.
Bugungi kunda dastgohlar sotib olish bo‘yicha shartnomalar tuzish, loyihaning texnik-iqtisodiy asoslarini tayyorlash ishlari olib borilmoqda.
 Shavkat Mirziyoyev Qashqadaryoda amalga oshirilayotgan dori-darmon ishlab chiqarish loyihalari bilan tanishdi
“Chiqindilarni qayta ishlash atrof-muhitni muhofaza qilish va ishlab chiqarishni yanada rivojlantirishda muhim omildir”, — dedi Shavkat Mirziyoyev.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!